Nájomná zmluva
o prenájme pozemku

Prenajímateľ: Mária Jokeľová, rod. Šelengová, nar. xxxxxxxx, xxxxxx/xxx, 
		Bytom: Klátovská 150/48, Nižný Klátov

Nájomca: 	Obec Nižný Klátov 
Hlavná 1/1, 04412 Nižný Klátov
IČO 00 324 507
DIČ 2021244896
zastúpená starostkou obce Ing. PhDr. Marcelou Jokeľovou

Zmluvné strany sa dohodli na tomto obsahu  nájomnej zmluvy:

Čl. 1
Predmet zmluvy

Prenajímateľ je spoluvlastníkom nehnuteľnosti: 
Parcela registra „E“, parcela 2655/1 o výmere 845 m2, druh pozemku trávnatý porast, spoluvlastnícky podiel ½, zapísaná na liste vlastníctva 1723, okres Košice okolie, obec Nižný Klátov, katastrálne územie Nižný Klátov.
Prenajímateľ prenajíma nájomcovi nehnuteľnosť pozemok za účelom užívania tohto pozemku na uskladnenie kontajnerov na komunálny odpad, kontajnerov na nadrozmerný odpad a kontajnerov na separovaný zber odpadov a činnosti s tým súvisiace. 

Čl. 2
Spôsob prenájmu

Nájomca sa zaväzuje, že pozemok daný do prenájmu bude udržiavať so starostlivosťou hospodára a užívať ho primerane účelu, na ktorý bol tento nájomný vzťah zriadený. Na prenajatom pozemku nebude realizovaná žiadna stavba bez písomného súhlasu prenajímateľa. Prenajímateľ je oprávnený požadovať prístup k veci za účelom kontroly, či nájomca užíva  nehnuteľnosť riadnym spôsobom a na účel, na ktorý bol pozemok prenajatý. 
Nájomca sa zaväzuje starať sa o to, aby na nehnuteľnosti nevznikla škoda. Berie na vedomie, že nie je oprávnený dať prenajatú vec do podnájmu a že v opačnom prípade je prenajímateľ oprávnený od zmluvy odstúpiť. Prenajímateľ je oprávnený  odstúpiť od zmluvy aj v prípade, ak nájomca je v omeškaní s platením nájomného alebo bude užívať prenajatí pozemok na iný ako dohodnutý účel.

Čl. 3
Doba prenájmu

Prenajímateľ prenajíma nehnuteľnosť – časť pozemku definovanú v článku 1 tejto zmluvy  nájomcovi na dobu neurčitú s účinnosťou od 1.10.2012. 
Zmluvné strany sa dohodli, že nájomnú zmluvu je možné ukončiť výpoveďou zo strany prenajímateľa aj zo strany nájomcu bez uvedenia dôvodu. Zmluvné strany sa dohodli na trojmesačnej výpovednej lehote a táto začína plynúť 1.dňom nasledujúceho mesiaca po doručení písomnej výpovede.
	V prípade porušenia podmienok zmluvy nájomnú zmluvu je možné ukončiť písomnou výpoveďou s 1-mesačnou výpovednou lehotou a táto začína plynúť 1.dňom nasledujúceho mesiaca po doručení písomnej výpovede.
	Účinky doručenia písomnej výpovede nastanú aj v prípade, ak pošta vráti listovú zásielku ako nedoručenú z dôvodu jej neprevzatia v odbernej lehote a zásielka bola adresovaná na správnu adresu nájomcu.
	V prípade ukončenia nájomného vzťahu je nájomca povinný vrátiť horeuvedenú, prenajatú nehnuteľnosť v užívania schopnom stave, prípadne uviesť nehnuteľnosť na svoje náklady do pôvodného stavu, pokiaľ nie je písomnou formou dohodnuté inak.

Čl. 4
Nájomné

	Výška nájomného sa stanovuje na 0,01 € za m2/ročne. Celková výška nájomného predstavuje sumu 4,23 € (t.j. podiel ½ z 845 m2 , 422,5 m2  x 0,01 € za m2/ročne).
Nájomné je splatné raz ročne do konca príslušného kalendárneho roka, za ktoré sa platí nájomné. Nájomné môže nájomca prenajímateľovi uhrádzať poštovou poukážkou na adresu prenajímateľa uvedenú v záhlaví tejto zmluvy, na účet alebo v hotovosti. Nájomné za rok 2012 bude uhradené nájomcom do desiatich dní odo dňa účinnosti nájomnej zmluvy v sume 1,06 €, čo predstavuje alikvotnú čiastku z ročného nájmu.
V prípade omeškania s platením nájomnej ceny v dohodnutej lehote má prenajímateľ voči nájomcovi nárok na úrok z omeškania v zákonnej výške.
Prenajímateľ má právo odstúpiť od nájomnej zmluvy v prípade omeškania so zaplatením dohodnutej nájomnej ceny v dohodnutom termíne.

Čl. 5.
Ostatné dojednania

Účastníci tejto zmluvy prehlasujú, že zmluvu podpísali slobodne, vážne, bez iných protinávrhov a dodatkov. Obidve zmluvné strany prehlasujú, že predmetnú zmluvu nepodpisovali v tiesni a ani za zvlášť nevýhodných podmienok. 

Táto zmluva je vyhotovená v 2 rovnopisoch, každá zo zmluvných strán obdrží po jednom rovnopise.

Zmluva nadobúda platnosť dňom jej podpísania a účinnosť dňom uvedeným v Čl. 3 tejto zmluvy.

V Nižnom Klátove dňa 23.7.2012

...................................................................			......................................................
           Prenajímateľ							    Nájomca